Ο Ανδρέας Κοπάσης (Σφακιά, 1856 - Σάμος, 1912) ήταν διορισμένος από την Οθωμανική Αυτοκρατορία Πρίγκιπας της Σάμου από το 1908 ως το 1912. Η θητεία του θεωρείται ευρέως ως φιλοτουρκική και τυραννική, γεγονός που οφείλεται στην έξαρση των εθνικισμών την εποχή αυτή που οδήγησε σε διάφορα κινήματα, όπως η επανάσταση των Νεότουρκων, ο Μακεδονικός Αγώνας, το Κρητικό Ζήτημα και διάφορα άλλα κινήματα στα Βαλκάνια και στη Μικρά Ασία.